Document ID: 32005D0067

KOMISIJAS LĒMUMS
(2005. gada 28. janvāris),
ar ko groza I un II pielikumu Lēmumā 2003/634/EK, ar kuru apstiprina programmas par apstiprinātu zonu statusu un apstiprinātu audzētavu statusu iegūšanu neapstiprinātās zonās saistībā ar zivju vīrusu hemorāģisko septicēmiju (VHS) un infekciozo hematopoētisko nekrozi (IHN)
(izziņots ar dokumenta numuru K(2005) 148)
(Dokuments attiecas uz EEZ)
(2005/67/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 28. janvāra Direktīvu 91/67/EEK par dzīvnieku veselības prasībām, kas reglamentē akvakultūras dzīvnieku un produktu laišanu tirgū (1), un jo īpaši tās 10. panta 2. punktu,
tā kā:
(1)
Komisijas Lēmums 2003/634/EK (2) apstiprina un uzskaita dalībvalstu iesniegtās programmas. Programmas ir veidotas tā, lai ļautu dalībvalstīm turpmāk atļaut sākt procedūras attiecībā uz to, lai zona vai audzētava, kas atrodas neapstiprinātā zonā, iegūtu apstiprinātas zonas vai apstiprinātas audzētavas statusu saistībā ar zivju slimībām vīrusu hemorāģiskā septicēmija (VHS) un infekciozā hematopoētiskā nekroze (IHN).
(2)
2004. gada 20. aprīļa vēstulē Kipra iesniedza pieteikumu tādas programmas apstiprināšanai, kas būs spēkā visā Kipras teritorijā. Ir atzīts, ka iesniegtais pieteikums atbilst Direktīvas 91/67/EEK 10. panta prasībām un tādēļ programma ir jāapstiprina.
(3)
Programmas, kas attiecas uz Itālijas zonu Zona Val Brembana un audzētavu Azienda Troticoltura S Cristina, ir pabeigtas. Tādēļ tās jāsvītro no Lēmuma 2003/634/EK I un II pielikuma.
(4)
Tādēļ attiecīgi jāgroza Lēmums 2003/634/EK.
(5)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2003/634/EK groza šādi:
1)
I pielikumu aizstāj ar šā lēmuma I pielikuma tekstu.
2)
II pielikumu aizstāj ar šā lēmuma II pielikuma tekstu.
2. pants
Šis lēmums ir adresēts dalībvalstīm.
Briselē, 2005. gada 28. janvārī

Labels: 18
6